На светским првенствима је дебитовао у Будимпешти 2017. где је остварио и највећи успех у дотадашњој професионалној каријери пошто је успео да се пласира у финале трке на 200 делфин. Финалну трку на 200 делфин Иванов је окончао на 8. месту уз нови национални рекорд од 1:55,55 минута. У Будимпешти је Иванов наступио и у преостале две појединачне трке делфин стилом, на 50 метара је заузео 38, а на 100 метара 41. место у квалификацијама. Месец дана након светског сениорског првенства освојио је бронзану медаљу на 200 делфин на Светском јуниорском првенству у Индијанаполису.